**Αθήνα, 6.12.2019**

### ΑΝΑΚΟΙΝΩΣΗ

**ΠΡΟΓΡΑΜΜΑΤΩΝ ΖΥΓΙΣΗΣ**

**12o ΑΓΩΝΙΣΤΙΚΟ ΦΕΣΤΙΒΑΛ «ΕΥ ΑΓΩΝΙΖΕΣΘΑΙ» KIM Ε LIU**

**Σ.Ε.Φ. 13 - 15/12/2019**

Για τη διευκόλυνση αθλητών, προπονητών, γονέων αλλά και θεατών, σας ενημερώνουμε ότι:

- **Η ΕΙΣΟΔΟΣ ΘΕΑΤΩΝ** θα γίνει από τη Θύρα Νο-3 και Νο-8 που βρίσκεται στο επίπεδο των Μαζικών Μέσων Μεταφοράς (τρένο, μετρό κ.λπ.)

**- Η ΔΙΑΔΙΚΑΣΙΑ ΖΥΓΙΣΗΣ** θα διεξαχθεί στο Στάδιο Ειρήνης & Φιλίας, για όλες τις κατηγορίες που εμφανίζονται αναλυτικά στη προκήρυξη και θα αγωνιστούν την επόμενη ημέρα.

**- Η ΖΥΓΙΣΗ** **θα γίνει κατά σύλλογο την ώρα που αναγράφεται στον αναλυτικό πίνακα που επισυνάπτουμε για κάθε πρωτάθλημα.**

Κάθε σύλλογος θα πρέπει να προσέρχεται στην προαναφερόμενη **ΕΙΣΟΔΟ** την συγκεκριμένη ώρα που αναγράφεται στην ανακοίνωση. Ο εξουσιοδοτημένος αντιπρόσωπος του συλλόγου ή ο προπονητής του, θα συνοδεύει τους αθλητές και θα παραδίδει στην γραμματεία τα δικαιολογητικά που απαιτούνται για την ζύγιση :

**α)** τη ΚΑΡΤΑ ΥΓΕΙΑΣ ΑΘΛΗΤΗ θεωρημένη από ιατρούς μονάδων παροχής υπηρεσιών Πρωτοβάθμιας Φροντίδας Υγείας, Νομαρχιακών, Περιφερειακών ή Πανεπιστημιακών Νοσοκομείων, υγειονομικών στρατιωτικών μονάδων ή από ιατρούς του ιδιωτικού τομέα κατέχοντες την καρδιολογική ειδικότητα. Σε περίπτωση που η θεώρηση της ΚΑΡΤΑΣ ΥΓΕΙΑΣ ΑΘΛΗΤΗ είναι από ιατρούς λοιπών ειδικοτήτων, αυτοί θα πρέπει να έχουν λάβει τη σχετική πιστοποίηση από το Εθνικό Κέντρο Αθλητικών Ερευνών (ΕΚΑΕ) και πέραν της σφραγίδας και υπογραφής υποχρεωτικά θα πρέπει να αναγράφουν τον Ατομικό Αριθμό Πιστοποίησής τους.

**β)** το βιβλιάριο αθλητικής ιδιότητας, θεωρημένο από την ΕΛ.Ο.Τ., να έχουν την σφραγίδα του σωματείου και να είναι υπογεγραμμένα από τον Γραμματέα του συλλόγου. Επίσης θα πρέπει να αναγράφεται ο βαθμός ΚΟΥΠ που κατέχει ο αθλητής – αθλήτρια και να είναι επικυρωμένο από το σωματείο. Για τους αθλητές – αθλήτριες, οι οποίοι είναι κάτοχοι ΝΤΑΝ, θα πρέπει απαραίτητα να είναι καταχωρημένος ο βαθμός ΝΤΑΝ στο θεωρημένο από την ΕΛ.Ο.Τ. βιβλιάριο του αθλητή – αθλήτριας. Η καταχώρηση του βαθμού ΝΤΑΝ, θα πρέπει να έχει σφραγίδα από την ΕΛ.Ο.Τ..

Ο εγγράφως εξουσιοδοτημένος αντιπρόσωπος του συλλόγου θα πρέπει να έχει υποχρεωτικά μαζί του, όλα τα βιβλιάρια των αθλητών-αθλητριών που θα λάβουν μέρος στην διαδικασία της ζύγισης. Αθλητής που δεν προσκομίζει βιβλιάριο αθλητικής ιδιότητας θα αποκλείεται από την ζύγιση.

**Δεν επιτρέπεται σε εν ενεργεία αθλητές – αθλήτριες να κάθονται ως κόουτς στους αγώνες καθώς και να εξουσιοδοτούνται ως αντιπρόσωποι συλλόγων στην διαδικασία των ζυγίσεων.**

**ΕΚ ΤΗΣ Ε.ΤΑ.Ν.Ε.**